شه‌هاب له‌ كۆنگره‌يگ رووژنامه‌گه‌رى له‌ هه‌ولێر ك(شه‌فه‌ق نيوز)ئاگادارى بوى، وت: ئه‌نجومه‌ن تايبه‌تيگ ئه‌را دقه‌تكردن داهاته‌يل نه‌فت له‌ هه‌رێم كوردستان دامه‌زرياگه‌ ك بڕيگ شاره‌زا و تايبه‌تمه‌ند له‌ى بواره‌و گرته‌سه‌ خوه‌ى وه‌خاتر سه‌رپه‌رشيكردنن له‌ گشت كاره‌يل بازرگانى وه‌ داهات نه‌فت.
شه‌هاب يه‌يش ده‌رخست ك ئه‌نجومه‌نه‌گه‌ كومپانيايه‌يل تايبه‌تمه‌ند جه‌هانييش به‌شدار ئه‌كا له‌ دقه‌تكردن ئه‌و داهاته‌يله‌و ئامانج له‌ دامه‌زران ئه‌و ئه‌نجومه‌نيشه‌ زه‌مانه‌تكردن شه‌فافيه‌ته‌ له‌ كه‌رت داهاته‌يل نه‌فت و وه‌رده‌واميش ئه‌دێ له‌ ئه‌ركه‌يلى تا وه‌ختيگ ياساى سه‌ندووق داهاته‌يل ده‌رئه‌چێد له‌لايه‌ن په‌رله‌مان هه‌رێم كوردستان.
